Source: http://www.legex.ro/Ordonanta-28-2004-41200.aspx
Timestamp: 2020-05-26 19:44:22+00:00
Document Index: 35147080

Matched Legal Cases: ['Articolul 1', 'articolul 40', 'Articolul 1', 'articolul 41', 'Articolul 1', 'articolul 2', 'Articolul 1', 'articolul 3', 'Articolul 1', 'articolul 4', 'Articolul 1', 'articolul 5', 'Articolul 1', 'articolul 9', 'Articolul 1', 'articolul 12', 'Articolul 1', 'articolul 13', 'Articolul 1', 'articolul 16', 'Articolul 1', 'articolul 17', 'Articolul 1', 'articolul 18', 'Articolul 1', 'articolul 19', 'Articolul 1', 'articolul 21', 'Articolul 1', 'articolul 23', 'Articolul 1', 'articolul 24', 'Articolul 1', 'articolul 26', 'Articolul 1', 'articolul 28', 'Articolul 1', 'articolul 34', 'Articolul 1', 'articolul 37', 'articolul 2', 'articolul 3', 'articolul 12', 'articolul 13', 'articolul 17', 'articolul 19', 'articolul 24', 'articolul 28', 'Articolul 34', 'Articolul 37']

Ordonanţa 28/2004 | Legislatie gratuita
Articolul 1 din actul Ordonanţa 28 2004 modifica articolul 40 din actul Legea 129 1998
Articolul 1 din actul Ordonanţa 28 2004 modifica articolul 41 din actul Legea 129 1998
Articolul 1 din actul Ordonanţa 28 2004 modifica articolul 2 din actul Legea 129 1998
Articolul 1 din actul Ordonanţa 28 2004 modifica articolul 3 din actul Legea 129 1998
Articolul 1 din actul Ordonanţa 28 2004 modifica articolul 4 din actul Legea 129 1998
Articolul 1 din actul Ordonanţa 28 2004 modifica articolul 5 din actul Legea 129 1998
Articolul 1 din actul Ordonanţa 28 2004 modifica articolul 9 din actul Legea 129 1998
Articolul 1 din actul Ordonanţa 28 2004 modifica articolul 12 din actul Legea 129 1998
Articolul 1 din actul Ordonanţa 28 2004 modifica articolul 13 din actul Legea 129 1998
Articolul 1 din actul Ordonanţa 28 2004 modifica articolul 16 din actul Legea 129 1998
Articolul 1 din actul Ordonanţa 28 2004 modifica articolul 17 din actul Legea 129 1998
Articolul 1 din actul Ordonanţa 28 2004 modifica articolul 18 din actul Legea 129 1998
Articolul 1 din actul Ordonanţa 28 2004 modifica articolul 19 din actul Legea 129 1998
Articolul 1 din actul Ordonanţa 28 2004 modifica articolul 21 din actul Legea 129 1998
Articolul 1 din actul Ordonanţa 28 2004 modifica articolul 23 din actul Legea 129 1998
Articolul 1 din actul Ordonanţa 28 2004 modifica articolul 24 din actul Legea 129 1998
Articolul 1 din actul Ordonanţa 28 2004 modifica articolul 26 din actul Legea 129 1998
Articolul 1 din actul Ordonanţa 28 2004 modifica articolul 28 din actul Legea 129 1998
Articolul 1 din actul Ordonanţa 28 2004 modifica articolul 34 din actul Legea 129 1998
Articolul 1 din actul Ordonanţa 28 2004 modifica articolul 37 din actul Legea 129 1998
Ordonanţa 28 2004 aprobat de Legea 113 2004
ORDONANTA Nr. 28 din 29 ianuarie 2004
In temeiul art. 108 din Constitutia Romaniei, republicata, si al art. 1 pct. IV.6 din Legea nr. 559/2003 privind abilitarea Guvernului de a emite ordonante,
Legea nr. 129/1998 privind infiintarea, organizarea si functionarea Fondului Roman de Dezvoltare Sociala, republicata in Monitorul Oficial al Romaniei, Partea I, nr. 751 din 15 octombrie 2002, se modifica si se completeaza dupa cum urmeaza:
1. La articolul 2 alineatul (1), literele a), d), g), h), i), j) si k) vor avea urmatorul cuprins:
"a) beneficiarii sunt grupuri din comunitati rurale si sarace, grupuri dezavantajate, grupuri productive provenind din comunitati sarace si alte categorii sociale stabilite ca eligibile, de comun acord cu finantatorii sau donatorii;
d) grupurile productive provenite din comunitati sarace sau grupurile productive constituite la nivelul altor categorii sociale stabilite ca eligibile, provenite din comunitati orasenesti, comunale sau satesti, sunt cele ale producatorilor agricoli, mestesugarilor, artizanilor si altor categorii de meseriasi;
g) facilitatorul este o persoana fizica sau o persoana juridica selectata de Fond, care isi asuma obligatia sa ajute o comunitate rurala saraca, un grup dezavantajat, un grup productiv ori alta categorie sociala stabilita ca eligibila, provenita din comunitati orasenesti, comunale sau satesti, dupa caz, sa se organizeze, sa isi identifice necesitatile proprii, sa le ierarhizeze, sa elaboreze un proiect, sa depaseasca problemele de organizare si comunicare aparute in timpul derularii unui proiect, sa participe la dezvoltarea durabila a comunitatii si dupa incheierea finantarii Fondului;
h) reprezentantii beneficiarilor sunt, dupa caz, comitetele de conducere a proiectelor, in cazul grupurilor din comunitati rurale sarace, al grupurilor productive provenind din comunitati sarace si al altor categorii sociale stabilite ca eligibile, provenite din comunitati orasenesti, comunale sau satesti, ori organizatiile intermediare, in cazul grupurilor dezavantajate;
i) comitetul de conducere a proiectului este unitatea de gestiune si conducere a proiectului, alcatuita din 3 persoane: presedinte, secretar, trezorier, din cadrul grupurilor comunitare rurale sarace, al grupurilor productive provenind din comunitati sarace si al altor categorii sociale stabilite ca eligibile, provenite din comunitati orasenesti, comunale sau satesti, desemnate de acestea potrivit Procedurii de dobandire a personalitatii juridice de catre grupurile din comunitatile rurale sarace, grupurile productive din comunitatile rurale sarace si alte categorii sociale stabilite ca eligibile, provenite din comunitati orasenesti, comunale sau satesti;
j) comitetul de intretinere a proiectului este unitatea de intretinere a proiectului, alcatuita din minimum 3 persoane din cadrul grupului din comunitatea rurala saraca sau din cadrul altor categorii sociale stabilite ca eligibile, provenite din comunitati orasenesti, comunale sau satesti, mandatate de membrii acestuia printr-un document legalizat de secretarul unitatii administrativ-teritoriale in a carei raza se afla comunitatea beneficiara sau grupul beneficiar, dupa caz;
k) organizatiile intermediare sunt organizatii neguvernamentale, persoane juridice de drept privat, fara scop lucrativ, sau autoritati ale administratiei publice locale, dupa caz, aflate in raporturi contractuale de parteneriat cu organizatii neguvernamentale."
"(2) Pentru a beneficia de prevederile prezentei legi, grupurile prevazute la alin. (1) lit. b) si d), precum si grupurile apartinand altor categorii sociale stabilite ca eligibile, provenite din comunitati orasenesti, comunale sau satesti in conditiile alin. (1) lit. a), trebuie sa dobandeasca personalitate juridica, pe baza procesului-verbal de constituire ca persoana juridica, incheiat de cel putin 10 membri ai comunitatii, inregistrat la consiliul local in raza caruia se afla comunitatea beneficiara sau grupul beneficiar, dupa caz. De personalitatea juridica astfel dobandita se poate face uz numai in raporturile juridice nascute in legatura cu aplicarea prevederilor prezentei legi. Persoana juridica astfel constituita inceteaza sa fiinteze dupa ce a fost realizat proiectul, potrivit unor proceduri stabilite de Fond."
3. La articolul 3, dupa litera c) se introduce o noua litera, litera d), cu urmatorul cuprins:
"d) alte tipuri de proiecte considerate ca eligibile, de comun acord cu finantatorii sau donatorii, dupa caz."
4. Alineatul (1) al articolului 4 va avea urmatorul cuprins:
(1) Grupul din comunitatea rurala saraca sau grupul apartinand altor categorii sociale stabilite ca eligibile, provenite din comunitati orasenesti, comunale sau satesti, poate face uz de personalitatea juridica dobandita potrivit art. 2 alin. (2) numai in raporturile juridice nascute in legatura cu realizarea unui proiect si cu intretinerea acestuia dupa incetarea finantarii Fondului. La inchiderea proiectelor finantate de Fond comitetul de intretinere a proiectului preia toate drepturile si este tinut de toate obligatiile comitetului de conducere a proiectului in ceea ce priveste intretinerea bunurilor rezultate din executarea proiectului, executand totodata si ultimele acte de gestiune financiara ce constau in plata garantiei de buna executie a contractelor incheiate, din contul bancar deschis pentru proiectul finantat de Fond."
5. Alineatul (1) al articolului 5 va avea urmatorul cuprins:
(1) Dupa aprobarea de catre Fond a cererii de finantare, membrii grupului productiv provenit dintr-o comunitate saraca sau grupul productiv apartinand altor categorii sociale stabilite ca eligibile, provenite din comunitati orasenesti, comunale sau satesti, grupuri care au dobandit personalitate juridica potrivit art. 2 alin. (2), vor constitui, in vederea incheierii acordului de grant, o noua persoana juridica in una dintre urmatoarele forme de asociere: cooperativa de consum, societate agricola, asociatie sau fundatie, infiintate potrivit dispozitiilor legale in vigoare."
6. Alineatele (1) si (2) ale articolului 9 vor avea urmatorul cuprins:
(1) In realizarea scopului sau, Fondul adopta reglementari proprii in conditiile prevazute de prezenta lege, opozabile numai persoanelor cu care intra in raporturi juridice. Aceste reglementari se vor referi la manualele de operare, Manualul procedurilor administrative si financiare, ghiduri/regulamente/proceduri operationale, Ghidul facilitatorului, procedura de dobandire a personalitatii juridice, potrivit art. 2 alin. (2), precum si la alte asemenea reglementari, in functie de necesitati.
(2) Prin hotararea Consiliului director al Fondului se va stabili care dintre reglementarile prevazute la alin. (1) va fi publicata in Monitorul Oficial al Romaniei, Partea I."
7. La articolul 12, litera c) va avea urmatorul cuprins:
"c) orientarea resurselor catre nevoile identificate si/sau cererile exprimate de grupurile din comunitatile rurale sarace, de grupurile apartinand altor categorii sociale stabilite ca eligibile, provenite din comunitati orasenesti, comunale sau satesti si din grupurile dezavantajate;"
8. La articolul 13, litera b) va avea urmatorul cuprins:
"b) cate un reprezentant al Ministerului Muncii, Solidaritatii Sociale si Familiei, Ministerului Transporturilor, Constructiilor si Turismului, Ministerului Finantelor Publice si al Ministerului Administratiei si Internelor, desemnati de conducatorii institutiilor respective;"
9. Alineatul (2) al articolului 16 va avea urmatorul cuprins:
"(2) Pentru participarea la sedintele consiliului director, presedintele si membrii beneficiaza de o indemnizatie lunara de 25% din indemnizatia lunara a secretarului de stat. Pentru deplasarile in interesul Fondului, presedintele si membrii consiliului director beneficiaza de decontarea cheltuielilor de transport, cazare si diurna in conditiile prevazute de dispozitiile legale in vigoare pentru personalul din sectorul bugetar, aplicabile pentru categoria asimilata rangului de secretar de stat."
10. La articolul 17, litera d) va avea urmatorul cuprins:
"d) aproba bugetul de venituri si cheltuieli si raportul anual de activitate al Fondului, elaborate prin grija directorului executiv."
11. Alineatul (5) al articolului 18 va avea urmatorul cuprins:
"(5) La sedintele consiliului director participa, in calitate de invitat, conducerea executiva a Fondului."
12. La articolul 19 se introduce un nou alineat, alineatul (2), cu urmatorul cuprins:
"(2) Directorul executiv va fi ajutat in indeplinirea atributiilor sale de catre un director adjunct, angajat in conditiile legislatiei muncii."
13. Alineatul (2) al articolului 21 va avea urmatorul cuprins:
"(2) Directorul executiv angajeaza si concediaza, in conditiile legii si ale reglementarilor interne ale Fondului, personalul acestuia. De asemenea, incheie contracte cu colaboratori externi, in considerarea termenilor de referinta, pe o durata determinata."
14. Alineatele (1) si (2) ale articolului 23 vor avea urmatorul cuprins:
(1) Salariatii Fondului sunt incadrati cu contract de munca in conditiile legislatiei muncii. Colaboratorii externi ai Fondului sunt recrutati prin selectie, incheindu-se cu acestia angajamente contractuale.
(2) Structura personalului si a colaboratorilor, drepturile si obligatiile acestora, inclusiv sub aspectul nivelului salarizarii si contravalorii prestatiilor, se stabilesc prin reglementarile Fondului."
15. La articolul 24 alineatul (2), litera c) va avea urmatorul cuprins:
"c) din dobanzi incasate la disponibilitatile in lei ale Fondului si dobanzi ramase neutilizate de la proiecte, destinate exclusiv pentru finantarea proiectelor;"
16. Alineatul (3) al articolului 24 va avea urmatorul cuprins:
"(3) Sumele care se acorda anual sub forma de transferuri de la bugetul de stat vor fi prevazute in bugetul Ministerului Finantelor Publice."
17. Alineatul (2) al articolului 26 va avea urmatorul cuprins:
"(2) Alocarea resurselor financiare ale Fondului pentru proiecte se face numai pe baza de selectie si concurs, potrivit reglementarilor adoptate de consiliul director."
18. La articolul 28 alineatul (1), literele d) si g) vor avea urmatorul cuprins:
"d) organizarea programelor de instruire si schimb de experienta pentru reprezentantii beneficiarilor;
g) constatarea realizarii obiectivelor prevazute la nivelul acordului de grant."
19. Articolul 34 va avea urmatorul cuprins:
Daca in cursul executarii acordului de grant se constata incalcari ale obligatiilor contractuale sau nesocotiri ale dispozitiilor prezentei legi si ale prevederilor din reglementarile Fondului, acesta poate proceda la suspendarea executarii pana la remedierea deficientelor constatate sau rezilierea acordului de grant, fara interventia instantei judecatoresti ori a instantei de arbitraj."
20. Articolul 37 va avea urmatorul cuprins:
Comitetul de conducere a proiectului organizeaza si conduce contabilitatea drepturilor si obligatiilor patrimoniale in partida simpla, in conformitate cu prevederile Legii contabilitatii nr. 82/1991, republicata, cu modificarile si completarile ulterioare, cu avizul organelor teritoriale competente ale Ministerului Finantelor Publice."
21. Alineatul (2) al articolului 40 va avea urmatorul cuprins:
"(2) Membrii consiliului director, directorul executiv si personalul Fondului nu raspund pentru actiunile sau inactiunile beneficiarilor de granturi care incalca reglementarile Fondului, dupa probarea respectarii de catre Fond a prevederilor acordurilor de grant incheiate, respectiv suspendarea ori sistarea finantarii proiectului si/sau aplicarea legislatiei in materie."
22. Alineatul (2) al articolului 41 se abroga.
Se autorizeaza Ministerul Finantelor Publice sa introduca modificarile care decurg din aplicarea prezentei ordonante in bugetul de stat si in bugetele ordonatorilor principali de credite pe anul 2004, la propunerea acestora.
Dupa aprobarea prin lege a prezentei ordonante, Legea nr. 129/1998 privind infiintarea, organizarea si functionarea Fondului Roman de Dezvoltare Sociala, republicata, cu modificarile si completarile aduse prin prezenta ordonanta, va fi republicata, dandu-se textelor o noua numerotare.
COMENTARII la Ordonanţa 28/2004
Momentan nu exista niciun comentariu la Ordonanţa 28 din 2004
Alte acte pe aceeaşi temă cu Ordonanţa 28/2004
Legea 113 2004
privind aprobarea Ordonantei Guvernului nr. 28/2004 pentru modificarea si completarea Legii nr. 129/1998 privind infiintarea, organizarea si functionarea Fondului Roman de Dezvoltare Sociala